Opdrag 1 Uitslag | rondomtaliedraai
← Nuwe Kursus
Opdrag 2 Troeteldiere →
Opdrag 1 Uitslag
Posted on Februarie 16, 2013 by rondomtaliedraai
Dit was baie interessant. Die uitslag van al die kursusgangers word gepubliseer met die foto en die kommentaar. As jy eers verby jou gekneusde ego kom en jy kyk intensief na die ander se werk, leer jy regtig baie.
In hierdie foto sien ons die dilemma van skaduwees. Ons oog gaan altyd na die helderste deel van enige foto en in hierdie geval wil ons die modelletjie in die oë kyk, die probleem is dat juis daar 'n skaduwee oor hom val. Die groen blaar en wit vensterraam veg ook teen die model (om ons aandag te wen) – die vensterraam weens die helderheid daarvan en die blaar wat ons aandag met kleur probeer steel. Onthou gerus dat 'n flits of weerkaatser sou kon bydra tot die beligting op die model se gesig.
Vriendelike model, goeie oogkontak – maar 'n agtergrond wat soveel blink areas het dat dit heeltemal die aandag van die model af wegsteel. 'n Oulike deel van die komposisie is die feit dat mens die woorde "I love animals" op die boek kan sien. Probeer gerus met portrette om bietjie meer afstand tussen die model en die agtergrond te kry. 'n Probleem met die agtergrond in hierdie foto is dat dit blink, maar ook dat daar te veel is. Die model is ook reg in die middel van die foto wat meebring dat mens links en
regs van haar kyk, (na die blink kolle) en nie na haar vriendelike gesiggie nie.
kindvanafrika16 | Februarie 25, 2013 om 6:39 vm
ag pragtig man, ek hou ook van albei gevreetjies……. die boonste foto is vir my nou weer effe geheimsinnig met die skadu oor die oë, maar wie is ons om met die kenners te stry!!!!! anyway dit is alby fraai. ek voel ook soms teleurgestel as iemand se mening van myne verskil, so ek dink nie ek sal ooit 'n goeie leerder wees nie
Kameel | Februarie 17, 2013 om 11:03 vm
Vertel my asb so 'n bietjie meer wat julle hier doen en leer. My jongste dogter is deur die fotografiese gogga gebyt, maar sy kannie 'n fotoklub bywoon nie. Ek het haar vertel van die fotos wat julle blog. Is daar professionele fotograwe wat julle werk "beoordeel," en leer julle meer van fotografie hier? Ek dink dit is wonderlik dat daar uitgewys word wat reg of verkeerd met hierdie fotos is. Lekker kliek!!! 🙂
rondomtaliedraai | Februarie 17, 2013 om 5:40 nm
Ja, ek het dieselfde probleem. Ek het eers 'n kursus by Botweb gedoen en baie geleer. http://www.fotoklub.co.za/ Dis 'n lesing met 'n opdrag. Jy stuur die foto's en die man stuur vir jou kommentaar op elke foto. Die nuwe kursus is ander mense met 'n ander benadering Ook 'n lesing met 'n opdrag wat jy moet instuur maar hulle plaas almal se foto's(sonder name) en jy kan almal se kommentaar lees.. http://fotoskool.co.za/ Daar is baie Engelse kursusse beskikbaar maar ek hou van die Afrikaans en die kursusgeld is baie skaflik.
Kameel | Februarie 18, 2013 om 2:43 nm
Baie dankie, sal vir haar gee. Bly om te sien jy is weer aktief 🙂
rondomtaliedraai | Februarie 18, 2013 om 4:04 nm
Dankie ja soort van…
scrapydo | Februarie 16, 2013 om 7:43 nm
Dis interessant hoe elkeen se smaak uitkom in nie net die fotos nie maar ook die kommentaar. Dis maar menslik, elkeen het maar sy eie manier van doen en ons leer maar van kleins af van ander.
rondomtaliedraai | Februarie 17, 2013 om 5:41 nm
Ja en dis die eerste keer dat hulle dit aanpak so hulle moet ook maar leer.
scrapydo | Februarie 17, 2013 om 7:00 nm
Interessant in elke geval. Mens leer baie
rondomtaliedraai | Februarie 18, 2013 om 4:05 nm
Die troeteldier uitslag moes gekom het vandag maar niks…
scrapydo | Februarie 18, 2013 om 7:15 nm
Het ook nie fotoklub se terugvoer ontvang nie.
rondomtaliedraai | Februarie 25, 2013 om 4:38 nm
Dit lyk of die oom gesukkel het
Rosa | Februarie 16, 2013 om 3:47 nm
soms is jou objek nie so dat jy dit kan of wil verskuif nie al is dit in die skaduwee en daar nie tyd is vir flits ens nie. of die agtergrond nie reg nie of. En met portrette is dit heel dikwels nie 'n perfekte foto nie maar perfekte oomblik. Maar ek besef daar word krities gekyk en nie met emosie, want dis albei vir my oulike foto's
rondomtaliedraai | Februarie 16, 2013 om 4:52 nm
Ek is te betrokke by my modelle gewees en ek moes my lyf regop hou. Ons sal maar sien wat sê hulle verder
Zirkie | Februarie 16, 2013 om 2:30 nm
Baie interessant! Ek stem saam met die kommentaar!
rondomtaliedraai | Februarie 16, 2013 om 4:50 nm
Aha Lekker om jou te sien. Hoop dit gaan goed?
newsferret | Februarie 16, 2013 om 12:18 nm
Wys die verskil in benadering met beoordeling. Wat my betref is die groen blaar in die eerste foto die blaps. Die tweede foto trek die model se gesig my volle aandag. Die agtergrond beklemtoon net die helder gesiggie. Smaak verskil en onthou fotografie is 'n baie selfsugtige kuns.
rondomtaliedraai | Februarie 16, 2013 om 4:49 nm
Dankie vir jou inset. Ek dink ek is te emosioneel betrokke by my modelle en dan is ouma ook nog in die omgewing. Ek is spyt ek het nie die dogtertjie op die swaai gestuur by die vorige blog. Ek het die ander kommentaar vir jou ge-epos dalk sal jy dit geniet. Die week is troeteldiere en ek is so nuuskierig… ek sien 'n paar foute by my foto's maar sulke skaaphonde is nie rustige modelle nie